CONSILIUL LOCAL AL COMUNEI CAŢA

**HOTĂRÂREA NR. 87/18.12.2018**

privind aprobarea rectificării bugetului local pe anul 2018

Consiliul Local al Comunei Caţa întrunit de îndată în şedinţa din data de 18.12.2018;

Având în vedere :

- adresa Consiliului Județean Brașov nr. 5227/17.12.2018 prin care acesta informează Consiliul Locala Cața că s-a aprobat repartizarea pe unități administrativ-teritoriale a sumei alocate din impozitul pe venit cota de 17,25%, reprezentând fond la dispoziția Consiliului Județean Brașov care se repartizează integral în anul 2018,

- adresa din 17.12.2018 prin care Agenția Națională de Administrare Fiscală – Direcția Generală Regională a Finanțelor Publice Brașov informează Primăria Cața că au fost modificate sumele defalcate din unele TVA pentru finanțarea cheltuielilor descentralizate la nivelul comnunelor, orașelor și municipiilor, pentru trimestrul IV 2018 și roagă, prin urmare, Primăria Cața să dispună măsurile cu privire la rectificarea bugetului unității administrativ-teritoriale,

- raportul de specialitate nr. 5256/17.12.2018, întocmit de doamna Barbu Aluniţa de la compartiementul buget-contabilitate;

În conformitate cu dispoziţiile Legii nr. 2/2018 – legea bugetului de stat pe anul 2018, ale art. 19 alin. (2) din Legea 273/2006 privind finanţele publice locale, ale Ordinului nr. 3145/2017 al ministrului finanţelor publice privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia;

Având în vedere bugetul iniţial aprobat prin H.C.L. nr. 13/14.03.2018 şi rectificările bugetare ulterioare conform H.C.L. nr. 37/12.06.2018, H.C.L. nr. 60/14.09.2018, H.C.L. 69/28.09.2018, H.C.L. 71/29.10.2018 și H.C.L. 78/28.11.2018;

Conform avizelor comisiilor de specialitate nr. 1 și 3 ale Consiliului Local Caţa;

În temeiul prevederilor art. 36 alin. (2) lit. b) şi alin. 4 lit. a), art. 45 alin. (2) lit. a), art. 115 alin. 1 lit. b) şi alin. (3) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

Art. 1. Se aprobă rectificarea bugetului de venituri şi cheltuieli a unităţii administrativ-teritoriale Comuna Caţa pe anul 2018, conform anexei I, care face parte integrantă din prezenta hotărâre.

Art. 2 Primarul Comunei Caţa va asigura ducerea la îndeplinire a prezentei hotărâri.

Art. 3 Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa şi compartimentului buget-contabilitate.

PREŞEDINTE DE ŞEDINŢA, SECRETAR,

CROITORU TUDOR CLAUDIU GUIGNARD ROXANA

Nr. consilieri în funcţie = 11; Nr. consilieri prezenţi = 10; Nr. voturi pentru = 10; Nr. voturi contra = 0.